Source: https://www.liestany.sk/samosprava/vzn/a2-2008/
Timestamp: 2019-10-24 02:49:37+00:00
Document Index: 16212541

Matched Legal Cases: ['§ 6', '§ 3', '§7', '§9', '§6', '§11', '§ 12', '§14']

2/2008 :: Obec Liešťany
Úvodná stránka > Samospráva > VZN > 2/2008
č. 2/ 2008
Obecné zastupiteľstvo v Liešťanoch v zmysle § 6 ods. 1 zákona SNR č. 369/1990 Zb. o obecnom zriadení, v znení neskorších predpisov, s použitím § 3 ods.3 zák. 178/ 1998 o podmienkach predaja výrobkov a poskytovania služieb na trhových miestach a o zmene a doplnení zákona č. 455/l99l Zb. o živnostenskom podnikaní /živnostenský zákon/ v znení neskorších predpisov vydáva pre územie obce Liešťany toto
Toto VZN stanovuje:
Trhový poriadok, ktorý upravuje predaj výrobkov a poskytovanie služieb na trhových miestach na území obce Liešťany.
Trhový poriadok je záväzný pre všetky fyzické osoby a právnické osoby, ktoré sú akýmkoľvek spôsobom /priamym i nepriamym/ zúčastnené na predaji výrobkov alebo poskytovaní služieb na trhových miestach podľa tohto trhového poriadku..
1. Trhovisko - nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služieb
2. Tržnica - kryté zariadenie trvale účelovo určené na predaj výrobkov a poskytovanie služieb.
3. Príležitostný trh - predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy, konané pri významných príležitostiach v obci a predaj vlastných použitých a iných spotrebných výrobkov v primeranom množstve občanmi medzi sebou.
4. Ambulantný predaj - predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou.
5. Iné trhové miesto - priestranstvo alebo nebytový priestor, ktorý nie je prevádzkarňou, ale fyzická alebo právnická osoba, ktorá je jeho vlastníkom, ho prenajme na ambulantný predaj.
Trhové miesta v obci
Obec nemá tržnicu, ani trhovisko
Obec má nasledovné trhové miesta: príležitostný trh a ambulantný predaj
Správu trhových miest vykonáva obec; ak je trhovým miestom priestranstvo podľa čl. II. ods. 5., za správcu trhového miesta sa považuje prenajímateľ
Priestranstvo pre príležitostný trh a ambulantný predaj je
pred predajňou Jednoty na Bunkách
pred predajňou potravín pri zastávke ZŠ v Dolných Liešťanoch
pred predajňou spotrebného tovaru v Dobročnej
na nádvorí OcÚ
Predaj na trhových miestach sa uskutočňuje v pondelok až sobotu; predajný čas je od 08.00 hod. do 18.00 hod. Vo výnimočných prípadoch sa môže predajný čas upraviť na základe rozhodnutia starostu obce.
Predávajúci môže zaujať trhové miesto za účelom predaja výrobkov alebo poskytovania služieb len po uhradení príslušného poplatku za trhové miesto, a to:
a) za trhové miesto podľa čl.III ods. 4 a,b,c,d,e: 50,- Sk/ 1,66 eur
b) za trhové miesto podľa čl.III ods. 4 f: 150,- Sk/ 4,98 eur
c) za vyhlásenie relácie v obecnom rozhlase: 50,- Sk/ 1,66 eur
IV Povolenie na zriadenie trhového miesta
Obec vydáva na žiadosť záujemcu Povolenie na zriadenie trhového miesta formou príležitostného trhu a ambulantného predaja na základe platného rozhodnutia príslušného orgánu štátnej správy (Živnostenského listu) s prihliadnutím na ochranu verejného poriadku, verejný záujem, účelnosť, bezpečnosť a kultúrnosť predaja výrobkov a poskytovania služieb
Povolenie sa nevydáva na prenosné predajné zariadenia a pojazdné predajne
Oprávnenie na podnikanie a doklad o nadobudnutí tovaru sa nevyžaduje, ak ide o predaj vlastných použitých výrobkov občanmi medzi sebou v primeranom množstve
Na trhových miestach môžu predávať výrobky a poskytovať služby a) fyzické osoby a právnické osoby oprávnené na podnikanie podľa osobitných predpisov b) fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny c) občania predávajúci vlastné použité výrobky v primeranom množstve medzi sebou
Na trhových miestach sa zakazuje predávať výrobky a poskytovať služby a) osobám mladším ako 18 rokov b) subjektom, ktoré nespĺňajú všeobecné a osobitné podmienky stanovené týmto nariadením a osobitnými právnymi predpismi
V Sortiment a podmienky predaja
Na trhový predaj možno v súlade s §7 - §9, zák. 178/ 1998 ponúknuť:
1. Tovar a služby bez obmedzujúcich podmienok:
a) priemyselný tovar, ak povaha výrobku alebo technické podmienky na trhu umožňujú
predvedenie funkčnosti, hračky
b) textilné, odevné výrobky, obuv
c) ľudovo-umelecké a drobné remeselnícke výrobky, upomienkové predmety,
d) poľnohospodárske výrobky, ktoré nie sú určené pre výživu ľudí (kvety, priesady kvetov a
zeleniny, ozdobné kry, semená),
e) sezónne, ozdobné a úžitkové predmety (k vianočným, veľkonočným sviatkom alebo iným
príležitostiam)
f) drogériový tovar a kozmetika, pokiaľ nie je zaradená v čl.V. ods.2f
g) knihy, periodická tlač, papierenské výrobky, audio kazety, CD
h) brúsenie nožov, nožníc, nástrojov
i) oprava a čistenie obuvi
j) oprava dáždnikov
k) výkup jeleních a srnčích parohov, králičích koží
l) čistenie peria, výroba paplónov, podušiek
m) žreby
2. Tovar, pri predaji ktorého musia byť splnené príslušnými zákonmi a na ich základe
vydanými všeobecne záväznými predpismi stanovené podmienky:
a) očistené, hliny a zvädnutých častí zbavené ovocie a zelenina, balená a nebalená zmrzlina,
cukrová vata, cukrovinky, medovníky, pukance, jedlá a nápoje, určené na priamu konzumáciu -
musia vyhovovať hygienickým požiadavkám v zmysle platných predpisov,
b) vajcia - povoľuje sa predaj iba označených slepačích vajec konzumných pochádzajúcich od
právnických alebo fyzických osôb, ktorým bolo príslušnou okresnou veterinárnou správou SR
vydané osvedčenie o spôsobilosti podmienok na ich produkciu s tým, že predávajúci splní
podmienky predaja /teplotu ovzdušia od 5 C do 15 C/, s nepoškodenou škrupinou, silne
neznečistené trusom
c) huby - možno predávať len na základe "Osvedčenia o znalosti húb" vydaného príslušnou
komisiou; oprávnenie na predaj sa týka len tých druhov, ktoré sú v osvedčení uvedené,
povolenie na predaj húb musí byť kupujúcim viditeľne predložené,
d) med - musí byť zdravotne nezávadný, plnený do hygienicky vyhovujúcich označených obalov
/výrobca, názov medu, hmotnosť, dátum plnenia, doba použiteľnosti/; med môžu ponúkať
právnické alebo fyzické osoby, ktoré majú osvedčenie o spôsobilosti podmienok pre túto
činnosť, vydané príslušnou okresnou veterinárnou správou alebo je tovar sprevádzaný
dodacím listom právnickej alebo fyzickej osoby oprávnenej k tejto činnosti /výrobe/,
e) vianočné stromčeky, chvoje, šišky, čečinu a výrobky z nich možno predávať len na základe
preukázaného potvrdenia o spôsobe ich nadobudnutia /na základe súhlasu majiteľa lesa
potvrdeného príslušným obecným úradom/,
f) pracie a čistiace prostriedky sa môžu predávať len na základe schválenia príslušného
Slovenského testovacieho centra /SKTC/.
g) predaj ovocných stromov a kríkov ako množiteľného materiálu je možný za predpokladu, že je
označený štítkom s údajmi o odrode, množiteľnej stanici a pod., pričom predávajúci musí mať
doklad o nadobudnutí tovaru, kmeň musí byť označený farebnou bodkou – sever
3. Tovar, ktorého predaj na trhových miestach je zakázaný:
a) mäso jatočných zvierat, hydiny, králikov a iných drobných zvierat zabitých mimo bitúnku,
prípadne miest určených na zabíjanie príslušnou okresnou veterinárnou správou,
b) všetky potraviny živočíšneho pôvodu pochádzajúce od právnických a fyzických osôb, ktoré
nemajú osvedčenie o spôsobilosti podmienok vydaných príslušným okresným orgánom
veterinárnej správy,
c) ostatné zakázané výrobky v zmysle §6 zák. 178/ 1998 a Potravinového kódexu
Kompetentné orgány môžu obmedziť alebo zakázať predaj niektorých produktov vzhľadom na možnú nákazovú situáciu.
4. Ďalšie podmienky predaja:
a) predávané produkty nesmú byť pri predaji umiestnené na zemi. Musia byť umiestnené
v debnách, aspoň 70 cm nad zemou. Iba zemiaky, kapusta, koreňová zelenina môžu byť vo
vreciach na paletách
b) za kvalitu a zdravotnú nezávadnosť predávaných surovín a potravín zodpovedá predávajúci.
Tovar ponúkaný na predaj musí byť bezchybný, musí mať predpísanú alebo schválenú akosť,
pokiaľ je záväzne ustanovená, alebo pokiaľ to vyplýva z osobitných predpisov, alebo v akosti
predávajúcim uvádzanej. Počas predaja je predávajúci povinný chrániť tovar pred znečistením
a vonkajšími nepriaznivým vplyvmi
c) predávajúci je povinný používať pri predaji ciachované váhy, miery, závažia, mať dostatok
vhodného obalového materiálu. Ak si to povaha predávaného tovaru vyžaduje musí používať
vhodné manipulačné náradie (manipulačné kliešte pod.).
Správca trhového miesta je povinný vypracovať a na viditeľnom mieste zverejniť Trhový poriadok a tiež zabezpečiť jeho dodržiavanie.
Spolupracovať s kontrolnými orgánmi pri výkone ich kontrolnej činnosti, o vykonaných kontrolách viesť evidenciu.
a) Oprávnenie na podnikanie v danej oblasti (ďalej len oprávnenie na podnikanie) podľa
osobitných predpisov a povolenie na predaj výrobkov a poskytovanie služieb na trhových
d) Udržiavanie poriadku a hygieny počas predaja výrobkov a poskytovania služieb a po
ich skončení. Po odchode z trhového miesta zanechať po sebe toto miesto čisté a naložiť
s odpadmi v zmysle platného VZN obci Liešťany o nakladaní s odpadmi
e) Dodržiavania trhového poriadku
f) Primeranosť predaja vlastných použitých textilných odevných, športových a iných
spotrebných výrobkov (ďalej len vlastné použité výrobky) občanmi medzi sebou na
príležitostných trhoch. Primeranosť množstva týchto predávaných výrobkov posúdi správca
individuálne s prihliadnutím na charakter a stav predávaných výrobkov.
Správca je povinný prideľovať predávajúcim miesto na predaj za stanovený poplatok.
Zabezpečiť odvoz odpadu.
Zabezpečiť podmienky pre bezpečnosť a ochranu zdravia a požiarnu ochranu.
Za porušenie povinností ustanovených v "podmienkach predaja" zo strany predávajúcich môže správca:
a) zakázať predaj tovaru,
b) vylúčiť predávajúceho z predaja,
c) uložiť blokovú pokutu v zmysle Zák. č. 372/1990 Zb. o priestupkoch v platnom znení, na základe poverenia starostu obce
Predávajúci na trhovom mieste je v zmysle §11 zák. 178/ 1998 povinný:
1) označiť svoje predajné zariadenie podľa zák. č. 455/91 Zb. (živnostenský zákon)
2) dodržiavať trhový poriadok 3) používať elektronickú registračnú pokladnicu podľa osobitných predpisov
4) udržiavať miesto predaja výrobkov a poskytovania služieb v čistote, po skončení predaja
5) zreteľne označiť predávané výrobky a poskytované služby cenou
6) viesť autorizovanú inšpekčnú knihu podľa osobitných predpisov
7) umožniť kontrolným orgánom vykonanie kontroly dodržiavania stanovených podmienok predaja
tovaru a podriadiť sa rozhodnutiu kontrolného orgánu,
8) na požiadanie kontrolného orgánu predložiť platné doklady (podľa charakteru predaja) ako napr.:
- živnostenský list alebo rovnocenný doklad oprávňujúci na predaj tovaru
- potvrdenie o pridelení priestoru a zaplatení príslušného poplatku,
- doklad o nadobudnutí tovaru
- zdravotný preukaz, ak si to vyžaduje povaha predávaného tovaru
- osvedčenie o znalosti húb
- doklad o kontrole zdravotnej nezávadnosti a akosti tovaru
- pri predaji rastlinných a živočíšnych výrobkov z vlastnej pestovateľskej a chovateľskej činnosti
platný výmer na daň z nehnuteľnosti z príslušného kalendárneho roka, ak ide o občanov obce
Liešťany, u občanov mimo obce Liešťany potvrdenie o vlastníctve poľnohospodárskej pôdy
a zameraní poľnohospodárskej výroby z obecného úradu z miesta trvalého bydliska občana
- pri predaji živých zvierat platné veterinárne osvedčenie o zdravotnom stave predávaných zvierat.
1. Dozor nad dodržiavaním zák. 178/ 1998 tohto všeobecného záväzného nariadenia vykonávajú:
b) okresné úrady
c) obec Liešťany
2. Orgány dozoru môžu uložiť pokutu do výšky 500.000,-Sk/ 16.596,96 eur v zmysle § 12 zák. č.
178/1998 Z.z.o podmienkach predaja výrobkov a poskytovania služieb na trhových miestach
3. Orgány dozoru sú povinné bezodkladne písomne informovať správcu dane o predávajúcom, ktorý
nepoužíva registračnú pokladnicu v zmysle §14b zák.č. 119/ 2008
1.Týmto sa ruší všeobecne záväzné nariadenie obce Liešťany č. 4/98 – VZN o podmienkach predaja
výrobkov a poskytovania služieb na trhových miestach
2. Okruhy, ktoré toto VZN neupravuje sa riadia všeobecnými právnymi predpismi
3. VZN nadobúda platnosť dňom chválenia Obecným zastupiteľstvom Liešťany
4. Toto Všeobecne záväzné nariadenie bolo schválené na riadnom zasadnutí Obecného
zastupiteľstva Liešťany dňa 15.8. 2008 3/5-novou väčšinou a nadobúda účinnosť 15- tym dňom od
vyvesenia na úradnej tabuli
V Liešťanoch Vladimír Šopoň
Dňa 15.8. 2008 starosta obce